CELEX: 62011CN0486
Language: sk
Date: 2011-09-22 00:00:00
Title: Vec C-486/11: Návrh na začatie prejudiciálneho konania, ktorý podal Tribunal da Relação de Guimarães (Portugalsko) 22. septembra 2011 — Jonathan Rodrigues Esteves/Seguros Allianz Portugal SA

3.12.2011   
            
            
               SK
            
            
               Úradný vestník Európskej únie
            
            
               C 355/10
            
         Návrh na začatie prejudiciálneho konania, ktorý podal Tribunal da Relação de Guimarães (Portugalsko) 22. septembra 2011 — Jonathan Rodrigues Esteves/Seguros Allianz Portugal SA
   (Vec C-486/11)
   2011/C 355/16
   Jazyk konania: portugalčina
   
      Vnútroštátny súd, ktorý podal návrh na začatie prejudiciálneho konania
   
   Tribunal da Relação de Guimarães
   
      Účastníci konania pred vnútroštátnym súdom
   
   
      Žalobca: Jonathan Rodrigues Esteves
   
      Žalovaná: Seguros Allianz Portugal SA
   
      Prejudiciálne otázky
   
   
               a)
            
            
               Má sa článok 1a tretej smernice 90/232/EHS (1), ktorý bol doplnený článkom 4 piatej smernice 2005/14/ES (2) o poistení zodpovednosti za škodu spôsobenú prevádzkou motorových vozidiel vykladať tak, že mu odporuje vnútroštátna právna úprava (akou je právna úprava vyplývajúca z článkov 505 a 570 portugalského Código Civil), podľa ktorej povinné poistenie zodpovednosti za škodu spôsobenú prevádzkou motorových vozidiel nepokrýva zodpovednosť za ujmu na zdraví a škodu na majetku, ktoré utrpel cyklista pri dopravnej nehode, ktorej účastníkmi boli motorové vozidlo a bicykel, ak nehodu zavinil svojim konaním výlučne cyklista?
            
         
               b)
            
            
               V prípade kladnej odpovede na prvú otázku, teda ak je toto vylúčenie odškodnenia v rozpore s právom Spoločenstva, odporuje výkladu uvedených smerníc vnútroštátny predpis, podľa ktorého môže byť toto odškodnenie obmedzené alebo znížené vzhľadom jednak na mieru zavinenia nehody cyklistom a jednak na nebezpečenstvo vyplývajúce z prevádzky motorového vozidla?
            
         
      (1)  Ú. v. ES L 129, s. 33; Mim. vyd. 06/001, s. 249.
   
      (2)  Ú. v. EÚ L 149, s. 14.